cyanic-selkie/wikianc huggingface dataset:
Sam Hornish Jr.
Ura
Hornish aloitti autourheilu-uransa kartingin parista, kuten moni muukin kuljettaja. Vuonna 2000 Hornish debytoi IndyCar Seriesissä PDM Racingin autolla. Hän oli tuon kauden aikana parhaimmillaan kolmas. Seuraavaksi kaudeksi Hornish siirtyi Panther Racingille ja voittikin sarjan kahtena seuraavana kautena tullen sarjan historian ensimmäiseksi tuplamestariksi. Hornish voitti IndyCar Seriesin vielä kaudella 2006. Kausi 2007 jäi hänen viimeisekseen sarjassa. Hornish kilpaili vuosina 2000-2007 IndyCarissa 119 kilpailua, joista hän otti 19 voittoa sekä kymmenen paalupaikkaa. Vuonna 2006 Hornish debytoi myös NASCAR Xfinity Seriesissä, jossa hän tuli toiseksi kaudella 2013 yhteispisteissä. Hornish on voittanut tähän mennessä sarjassa kolme osakilpailua. Vuonna 2007 Hornish aloitti ajamaan myös NASCAR:in toisessa luokassa, Sprint Cup Seriesissä. Siinä hän on sijoittunut yhdeksän kertaa kymmenen parhaan joukkoon, mutta ei ole vielä voittanut kertaakaan.
Hornish on myös toiminut SpeedTV:n asiantuntijana. Vuonna 2007 hänestä tuli brittiläisen lastenohjelman Lauri kilpa-auton kertoja. Hornish on naimisissa ja hänellä on kolme lasta.
Kalliojärvi (Kuhmoinen, Kylämä)
Kalliojärvi on Pirkanmaalla Kuhmoisissa Kylämän kylän lähellä sijaitseva järvi.
Maantietoa
Järven pinta-ala on 27 hehtaaria, se on 1,3 kilometriä pitkä ja 350 metriä leveä. Järvellä on kartan mukaan kaksi pientä saarta. Järven rantaviivan pituus on 3,5 kilometriä ja sen rannat ovat pääosin metsämaata. Järvelle on rakennettu yksi talo ja seitsemän vapaa-ajan asuntoa.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Isojärven valuma-alueeseen (14.263) se kuuluu. Järven vedenpinnan korkeus on 141,1 metriä mpy. Siihen johtaa viisi ojaa, joista kaksi tuo vettä Petkeljärvestä. Laskuoja lähtee järven länsipäästä ja laskee Kolisjärveen.
Historiaa
Vuoden 1855–1856 Kalmbergin kartastossa järvi oli merkitty. Kartassa järven ja sen länsipuolisen Kolisjäven välissä oli kapea salmi. Järvien yhteinen nimi oli Kalliojärvi.
Le Méridien
Le Méridien on ranskalaistyylinen hotelliketju, jonka pääkonttori sijaitsee Yhdistyneessä kuningaskunnassa. Hotelliketjulla on 130 toimipistettä, ja sen omistaa nykyään Starwood Hotels & Resorts Worldwide. Ketjulla on hotelleja yli 50 maassa.
Air France
Ranskalainen lentoyhtiö Air France perusti Le Méridienin vuonna 1972. Ensimmäinen Le Méridien -hotelli oli tuhatpaikkainen Le Méridien Etoile Pariisissa. Kahden vuoden kuluessa ketjulla oli jo kymmenen hotellia Euroopassa ja Afrikassa. Kuudessa vuodessa hotellien lukumäärä oli kasvanut 21:een ja hotelleja oli myös jo Ranskan Länsi-Intiassa, Kanadassa, Etelä-Afrikassa, Keski-idässä sekä Mauritiuksella. Vuoteen 1991 mennessä hotellien lukumäärä oli kasvanut 58:aan.
Forte Group
Brittiläinen hotelliketju Forte Group osti Le Méridienin vuonna 1994. Granada Group plc osti Forte Groupin vuonna 1996, ja vuonna 2000 Granada Group yhdistyi Compass Group plc:n kanssa. Forte Group ja Compass Group plc jaettiin kahtia helmikuussa vuonna 2001, jolloin Forte Groupin Le Méridienin lisäksi Heritage Hotels ja Posthouse Hotels -ketjut jäivät Forte Groupin omistajalle Compass Group plc:lle. Toukokuussa vuonna 2001 Nomura International plc osti 1 900 miljoonalla punnalla Le Méridien Hotels & Resortsin, ja se liitettiin Principal Hotelsiin, joka oli ostettu saman vuoden helmikuussa.
24. marraskuuta 2005 Le Méridienin tavaramerkin ja hotelliliiketoiminnan osti Starwood Hotels & Resorts, kun taas kiinteistöt siirtyivät Lehman Brothersin ja Starwood Capitalin yhteisyritykselle.
Muuta
Le Méridienin toimintaan kuuluu Moskovan alueella Nahabinossa Moscow Country Club, johon sisältyy myös Venäjän federaation toistaiseksi ensimmäinen ja ainut kansainväliset kilpailuvaatimukset täyttävät golf-kenttä.
Valgejõgi
Valgejõgi on joki Viron pohjoisosissa Länsi-Virumaalla ja sitten Harjumaalla, ja joka laskee Suomenlahteen Loksassa. Joen yläjuoksulla jokea kutsutaan nimellä Piisupi jõgi.
Hallinnolliset alueet
Joki alkaa laskemalla Tamsalun Porkuni järvestä Länsi-Virumaalla ja juoksee sitten lopuksi Harjumaan puolelle. Tamsalusta se juoksee Tapaan, jossa se sivuaa Tapan kaupunkia Kadrinan rajaa seuraten. Kuusalussa se siirtyy Harjumaan puolelle. Aivan lopussa se virtaa Loksan läpi ja laskee siellä Hara lahteen Suomenlahdella.
Joen kulku
Joki saa alkunsa Porkuni järven yhteydessä olevasta Karujärvestä eli Alumine järvestä. Järvi sijaitsee Pandiveren ylängön karstialueella ja se saattaa vähävetisenä aikana laskea matavetiseksi altaaksi tai jopa kuivua kokonaan. Valgejõgi lähtee aluksi kohti luodetta, minne viime jääkaudella muodostunut laakso kulkee. Se virtaa aluksi Kõrvemaan läpi. Alempana, Saksin kylän kohdalla, jokiuoman niittymaat soistuvat laakson kavennuttua selvästi. Suolla sijaitsee rinnakkaisia uomia ja Kalle järv. Kaventuman alle onkin rakennettu pato, johon on syntynyt puoli kilometriä pitkä Vahakulmu järv, jonka yhteydessä on vanha voimalaitos. Noin 2,5 kilometrin päässä sijaitsee vielä toinen pato ja sen yläpuolella Moe paisjärv. Järvien välissä sijaitsee Järvajõe soo. Noin 2,5 kilometrin päässä Tapan taajama-alueen koillisreunalla sijaitsee toinen suoalue, jonka joki halkoo leveänä.
Ennen edellä mainittua suoaluetta joki alittaa valtatien 5, sitten Tallinna–Narva-rata ja heti sen jälkeen tien 24. Kymmen kilometriä pitkän jokilaakson suoalueeseen laskevat kaakosta muun muassa Rauakõrve oja ja Tõõrakõrve kraav. Sitten yhtyy pohjoisesta Pala oja, joka on muutaman suojärven laskuoja. Pian tämän jälkeen alkaa joen luonne muuttua. Maasto muuttuu entistä tasaisemmaksi ja joka meanderoi voimakkaasti. Joessa on nyt myös entisiä mutkia eli juoluoita ja monet niistä ovat uudelleen joen osana. Joki alkaa selvästi palmikoitua eli sille syntyy rinnakkaisia uomia. Rinnakkaisia uomia on yleensä kaksi, mutta paikoin kulkee rinnakkain kolmekin uomaa. Kõnnu suursoon kohdan jälkeen joki alkaa pysyä yhdessä uomassa ja meanderointi vähenee. Pikkojan yhtymisen jälkeen alkaa taas asutus tihentyä ja joki alittaa valtatien 1.
Valtatien alapuolella sijaitsee sekä Valgejõen kylä että Vanaküla ja sen pohjoispuolella Nõmmeveskin vesiputous. Joki alkoi kulkea joen kuluttamassa kanjonissa Vanakülasta asti. Vesiputouksen jälkeen joki painui syvemmälle laaksoon, joka samalla myös levenee. Täällä joki meanderoi ja muodostaa juoluoita. Laaksossa siihen yhtyy etelästä Vasaristi oja, jossa on koski ja myös vesiputous. Kotkan kylässä joen vedenpintaa nostaa pato, jonka yläpuolelle jää Kotka järv. Joen luonne pysyy samana viimeiset kilometrit, kunnes se laskee Suomenlahteen Loksan satamakaupungissa.
Luonto- ja virkistysarvoja
Joki on lohen, purotaimenen, taimenen ja harjuksen luontaisen lisääntymisalue.
Morgenshtern (rap-artisti)
Ališer Tagirovitš Morgenštern (s. Ališer Tagirovitš Valejev, ; 17 helmikuuta 1998, Ufa, Baškortostan), taiteiljanimeltään Morgenshtern, on venäläinen rap-artisti. Hän on tehnyt yhteistyötä muun muassa Lil Pumpin ja Fetty Wapin kanssa. Ennen rap-uraa hän oli tubettaja.
Ura
Morgenshtern syntyi keskiluokkaiseen perheeseen Ufassa vuonna 1998. Teininä hän vaihtoi sukunimekseen Morgenštern. Hänen alkuperäinen sukunimensä oli Valejev.
Hän oli kiinnostunut musiikista jo pienenä. Hän julkaisi ensimmäisen musiikkivideonsa vuonna 2010. Hän opiskeli yliopistossa, mutta hänet erottiin YouTube-videoidensa vuoksi. Hänellä oli myös oma yhtye, MMD Crew.
Hän julkaisi ensimmäisen albuminsa ”Hate Me” vuoden 2018 helmikuussa. Saman vuoden lokakuussa hän julkaisi toisen albuminsa ”До того как стал известен” (Do togo kak stal izvesten, ’ennen kuin minusta tuli kuuluisa’).
2019 tammikuussa hän julkaisi kolmannen albuminsa ”Улыбнись, дурак!” (Ulybnis’, durak!, ’hymyile, typerys!’)
2020 tammikuussa hän julkaisi hänen menestyneimmän albuminsa ”Легендарная пыль” (Legendarnaja pyl’, ’legendaarinen pöly’). Ensimmäisen kahden päivän aikana julkaisusta albumia striimattiin someverkosto VK:ssa 21 miljoonaa kertaa.
2021 huhtikuussa hän lahjoitti hyväntekeväisyyteen orpolapsille 666 666 ruplaa. Saman vuoden toukokuussa hän julkaisi kaksi albumia, Million Dollar: Happiness ja Million Dollar: Business.
Noitamestari-sarja
Noitamestari-sarja on Margit Sandemon, norjalais-ruotsalaisen kirjailijan kirjoittama fantasiaromaanisarja. Sarja käsittää 15 kirjaa, jotka ovat:
1. Taikuus (Trolldom)
2. Silmiesi valo (Lyset i dine øyne)
3. Pimeyden mahti (Når mørket faller på)
Varikó
Varikó on Kreikan kylä sekä samanniminen Amýntaion kunnan kunnallisyksikkö (Δημοτική Ενότητα Βαρικού, Dimotikí Enótita Varikoú) ja entinen itsenäinen kyläkunta. Se sijaitsee Flórinan alueyksikössä Länsi-Makedonian alueella. Kylän ja kunnallisyksikön väkiluku on 638 (vuonna 2011).
Varikón kylä sijaitsee linnuntietä noin 39 kilometriä eteläkaakkoon Flórinasta, noin 21 kilometriä itään Kastoriásta ja noin 17 kilometriä länteen Ptolemaḯdasta. Varikón kunnallisyksikkö käsittää Amýntaion kunnan eteläosan. Varikó oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Amýntaion kuntaan yhdessä Aetóksen, Filótaksen, Léchovon ja Nymfaíon kanssa, jolloin se muuttui uuden kunnan kunnallisyksiköksi.
Noitamestari-sarja
5. Tulikoe (Ildprøven)
6. Virvatulet (Alvelys)
7. Suojattomat (Vergeløs)
9. Tulimiekka (Eldsvärdet)
10. Maahisten kutsu (Dvergemål)
11. Häpeän talo (Skammens hus)
12. Taru unohtuneesta valtakunnasta (Sagn om glemte riker)
13. Luostari kyynelten laaksossa (Klosteret i Tårenes dal)
14. Hallan tytär (Frostens datter)
15. Tuntematon tie (Inn i det ukjente)
Ensimmäinen kirja julkaistiin vuonna 1991 ja viimeinen 1994. Sarja on käännetty ruotsin, norjan, puolan, suomen ja islannin kielille. Suomeksi se ilmestyi 1990-luvun lopulla.
Juoni
Kirjasarjan juoni jakautuu kolmeen vaiheeseen, ja jokainen vaihe käsittelee yhtä pyhän kiven löytymistä. Viimeisessä kirjassa ritarijärjestö kukistetaan ja päähenkilöt avaavat pyhien kivien avulla taianomaiset Portit, joiden takana on uusi, parempi maailma.
Noitamestari-sarjan jatko-osa on 20-osainen kirjasarja nimeltä Legenden om Ljusets rike. Sitä ei ole käännetty suomeksi.
Hahmot
thumb|Dolg, yksi kirjasarjan päähenkilöistä kuudennen kirjan kannessa. Tiril Dahl on kirjasarjan ensimmäinen päähenkilö. Hän syntyi Bergenissä vuonna 1702 keskiluokkaiseen Dahlien perheeseen. Kun Tiril sai kuusitoistavuotiaana tietää olevansa adoptoitu, hän karkasi kotoaan ja löysi monien vuosien etsimisen jälkeen oikean äitinsä, herttuatar Theresan. Tiril on naimisissa Mórin kanssa ja hän on Dolgin, Villemanin ja Taranin äiti.
Móri on islantilainen noitamestari, joka syntyi vuonna 1690 ja on yksi kirjasarjan päähenkilöistä. Hän syntyi Islannissa ja tuli Norjaan vuonna 1718, koska häntä oli kotimaassaan syytetty noituudesta. Mórilla on apunaan paitsi vaalea, naispuolinen suojelushenkensä myös kahdeksan yliluonnollista henkiolentoa, joihin kuuluvat mm. Oppimestari, Kalvaja ja Eläin. Móri on naimisissa Tirilin kanssa ja hän on Dolgin, Taranin ja Villemanin isä.
Theresa av Habsburg on Habsburgien aatelissukuun kuuluva itävaltalainen herttuatar. Theresa, joka on keisari Karl VI:n nuorempi sisar, on harras katolinen. Elettyään vuosikaudet rakkaudettomassa avioliitossa herttua Adolf av Holstein-Gottorpin kanssa hän löysi uudelleen tyttärensä Tirilin ja avioitui kauppias Erling Müllerin kanssa. Theresa on myös Rafael ja Danielle von Virneburgin kasvattiäiti sekä Dolgin, Villemanin ja Taranin isoäiti.
Erling Müller (myöh. paroni von Bergenmüller) on bergeniläinen kauppias ja yksi kirjasarjan alkuperäisistä päähenkilöistä. Erling oli alun perin kihloissa Tirilin kasvattisisaren Carlan kanssa, mutta Carla teki itsemurhan. Sen jälkeen Erling oli lyhyen aikaa ihastunut Tirilin, kunnes hän avioitui norjalaisen paronittaren Catherine van Zuidenin kanssa. Catherinen kuoltua Erling meni naimisiin Tirilin äidin, herttuatar Theresan kanssa. Erling on Tirilin ja Mórin vanha ystävä sekä Rafael ja Danielle von Virneburgin kasvatti-isä.
Dolg on Mórin ja Tirilin vanhin poika, syntynyt vuonna 1723. Dolgilla on vaalea iho, kiharat mustat hiukset ja täysin mustat silmät. Dolgin suojelijana on munkinkaapuinen henki nimeltä Varjo. Dolgin päätehtävä on löytää lemurien, Varjon kansan, kolme pyhää kiveä ja avata Portit toiseen maailmaan. Ulkomuotonsa hän on perinyt lemureilta.
Villeman, oikealta nimeltään Vilhelm, on Tirilin ja Mórin toiseksi vanhin poika ja Taranin kaksosveli. Hän syntyi vuonna 1725. Villemanilla on vaalea tukka, ja hän on naimisissa suomalaisen Mariatta Stenladin kanssa.
Taran on Tirilin ja Mórin kolmanneksi vanhin lapsi ja Villemanin kaksossisko. Taran syntyi vuonna 1725 ja on naimisissa Urielin kanssa. Luonteeltaan hän on hyvin villi ja itsepäinen.
Rafael von Virneburg syntyi Itävallassa vuonna 1723 von Virneburgien aatelissukuun. Vanhemmat ja ilkeä lastenhoitaja lukitsivat kaksitoistavuotiaan Rafaelin autioon linnaan ja valehtelivat hänen siskolleen Daniellelle tämän kuolleen. Rafaelin vapauduttua linnasta hänestä tuli Theresan ja Erlingin kasvattipoika.
Danielle von Virneburg syntyi vuonna 1727 von Virneburgien aatelissukuun. Danielle sai lapsena hyvin ankaran kasvatuksen, jonka seurauksena hänestä tuli ujo ja syrjäänvetäytyvä. Kahdeksanvuotiaana hänestä ja hänen veljestään Rafaelista tuli Theresan ja Erlingin kasvattilapsia.
Antti Kämäräinen
Antti Kämäräinen (16. toukokuuta 1895 – 17. kesäkuuta 2000) oli maanviljelijä ja mestaripelimanni. Hän oli syntynyt Kiuruvedellä, jossa myös asui koko elämänsä ajan.
Noitamestari-sarja
Hahmot
Leonard Waldbold on Daniellen rakastaja. Leonard oli alkujaan renki ja puunhakkaaja, ja siksi hänen ja ylhäisaatelisen Daniellen suhdetta pidettiin sopimattomana.
Antti Kämäräinen
Hänen musikaalisuutensa ilmeni jo kymmenvuotiaana, kun hän oppi soittamaan huuliharppua. Vuonna 1910 hän osti käytetyn kaksirivisen hanurin ja pelimannien tapaan opetteli soittamisen vanhempia pelimanneja kuuntelemalla. Vähitellen häntä ruvettiin pyytämään soittajaksi iltamiin ym. tilaisuuksiin, kun havaittiin että paikkakunnalla oli soittotaitoinen nuori mies. Tanssilavoja ei tuohon aikaan ollut, vaan tanssit järjestettiin nuorisoseurojen taloilla tai asuintalojen pirteissä. Joskus tanssittiin maantielläkin.
Noitamestari-sarja
Hahmot
Amalie Starcke on Rafaelin kihlattu. Hän on rikkaiden maatilanomistajien ainoa tytär. Hän ja Rafael tapasivat ensimmäisen kerran silloin, kun pahan Pyhän Auringon Järjestön ritarit ryöstivät Rafaelin metsässä ja Amalie joutui huolehtimaan hänestä.
Antti Kämäräinen
Avioliiton Kämäräinen solmi 20-vuotiaana ja keskittyi tämän jälkeen kymmenlapsiseksi kasvaneen perheen elättämiseen maanviljelijänä. Hän lopetti soittamisen ja myi hanurinsa. Vasta sodan aikana hän soitti seuraavan kerran käydessään Helsingissä ja tavattuaan sokean katusoittajan, joka soitti kaksirivistä. Hän sai tilaisuuden kokeilla, oliko soittotaito vielä tallella ja olihan se.
Noitamestari-sarja
Hahmot
Mariatta Stenland on Villemanin rakastaja. Hänen isovanhempansa olivat suomalaisia. Mariattalla on kaksi lasta: viisivuotias Greta ja neljävuotias Jonas. 22-vuotias Mariatta on vaaleatukkainen ja hänellä on parantajan taitoja.
Antti Kämäräinen
Vuonna 1943 hän osti Dallape-merkkisen viisirivisen hanurin, jolla aloitti soittamisen uudelleen. Hän esiintyi muun muassa Niilo Tarvajärven ohjelmissa, Kultainen harmonikka-ohjelmassa jne. Hän oli 1970-luvulta alkaen Kaustisen kansanmusiikkijuhlien vakioesiintyjä. Viimeisen kerran hän esiintyi 104-vuotiaana vuonna 1999. Hänet nimitettiin mestaripelimanniksi vuoden 1988 juhlilla.
Antti Kämäräinen kuoli 105-vuotiaana 17. kesäkuuta 2000.
Noitamestari-sarja
Hahmot
Greta, Mariattan viisivuotias tytär hänen ensimmäisestä avioliitostaan Nils Börjen kanssa.
Jonas, Mariattan neljävuotias poika hänen ensimmäisestä avioliitostaan Nils Börjen kanssa.
Kayor
thumb|Senegalin alue 1800-luvun puolessavälissä. Kayor lännessä Atlantin rannikolla. Kayor oli wolofivaltio nykyisessä Senegalissa 1500-luvulta 1800-luvun lopulle saakka. Sen alue ulottui Senegaljoen suusta Kap Verden niemimaalle.
Jolofin valtakuntaan kuulunut Kayor itsenäistyi 1500-luvun puolivälissä. Sen asukkaat harjoittivat maanviljelyä hallitsijan eli damelin muodollisesti omistamilla mailla. Kayorin yhteiskuntajärjestys oli hierarkkinen. Ylimystön alapuolella olivat vapaat talonpojat ja alinna käsityöläisten kastiryhmät ja orjat.
Eurooppalaiset perustivat 1400-luvulta lähtien Atlantin rannikolle kauppa-asemia. He vaihtoivat tuliaseisiin orjia, norsunluuta, vuotia ja mehiläisvahaa. Damelien sotajoukot tekivät ryöstöretkiä orjien hankkimiseksi. 1700-luvulla Kayor oli Senegalin rannikkovyöhykkeen voimakkain valtio.
1800-luvun loppupuolella Kayor joutui Ranskan siirtomaavalloituksen kohteeksi. Sen viimeiset hallitsijat Lat Dior ja Samba Laube Fal tekivät sitkeää vastarintaa, mutta saivat surmansa vuonna 1886. Kayorista tuli rautateineen ja maapähkinäviljelmineen Senegalin siirtomaan ydinalue.
Tiarajudens
Tiarajudens (nimen merkitys: ”Tiarajú-alueen hammas”) on sukupuuttoon kuollut Anomodontia-ryhmään kuuluva permikautinen terapsidisuku. Siihen kuulu yksi tunnettu laji Tiarajudens eccentricus (lajinimi viittaa hampaiden erikoisuuteen).
Tiarajudens oli kasvinsyöjä, joka eli nykyisen Etelä-Amerikan alueella, Brasiliassa noin 260 miljoonaa vuotta sitten. Tiarajudensilla oli hyvin suuret ja ”sapelimaiset” kulmahampaat. Sillä oli kuitenkin muuten kasvinsyöjälle tyypilliset hampaat kuten kasvien leikkaamiseen soveltuvat etuhampaat ja suuret poskihampaat. Tämä terapsidi saattoi käyttää kulmahampaitaan petojen pelotteluun tai lajinsisäisessä kilpailussa. T. eccentricus on yksi osoitus siitä, että nisäkkäiden varhaisilla sukulaisilla oli jo monenlaisia erikoistuneita hampaistoja. Ennen T. eccentricusin löytymistä ”sapelihampaisia” kasvinsyöjiä oli tunnettu vai kenotsooiselta maailmankaudelta.
Fylogenia
Cisneros et al., 2011:
Sasha Banks
Mercedes Justine Kaestner-Varnado (s. 26. tammikuuta 1992) on yhdysvaltalainen showpainija ja työskentelee tällä hetkellä New Japan Pro-Wrestling-organisaatiossa nimellä Mercedes Moné. Hän on tällä hetkellä IWGP Women's Champion-mestari. Mercedes tunnetaan parhaiten ajastaan WWE:ssä vuosina 2012-2022, jolloin hän esiintyi kehänimellä Sasha Banks.
Uran alku
Uran alkuvaiheessa Kaestner-Varnado harjoitteli Chaotic Wrestling-organisaatiossa vuonna 2008. Hän voitti myös naisten mestaruuden jota piti hallussaan 259 päivää, kunnes joutui luopumaan siitä siirtyessään WWE:n palvelukseen. Vuosien 2010-2012 aikana hän työskenteli myös New England Championship Wrestling (NECW) ja National Wrestling Alliance (NWA) organisaatioissa.
NXT (2012-2015)
thumb|left|150px| Banks NXT Women's Champion 2015 Elokuussa 2012 WWE ilmoitti allekirjoittaneessa sopimuksen Kaestner-Varnadon kanssa ja hänet määrättiin NXT:lle ja hänelle anneettiin uusi kehänimi Sasha Banks. Ensimmäinen televisio esiintyminen NXT:ssä tapahtui saman vuoden joulukuussa, jossa hän hävisi Paige:lle. Seuraavana vuonna Banks osallistui NXT Women's Championship tournamentiin, mutta hävisi jo ensimmäisellä kierroksella. Loppuvuoden 2013 Banks otteli The Beautiful, Fierce Females (BFFs)tiiminä yhdessä Summer Raen kanssa. Bans osallistui uudestaan vuonna 2014 NXT Women's Championship tournamentiin, mutta hävisi välierissä Natalyalle. 2014 lopussa ja 2015 alussa Banksilla oli useaan otteeseen mahdollisuus naisten mestariksi Charlotte Flairiä vastaan, mutta nämä kaikki päättyivät epäonnistumisiin. Lopulta Banks onnistui voittamaan mestaruuden Charlottelta neliottelussa, johon osallistuivat myös Becky Lynch ja Bayley. Banks piti mestaruutta hallussaan 192 päivää ja hävisi mestaruuden Bayleylle NXT TakeOver: Brooklyn-tapahtumassa elokuussa 2015. Banksin viimeinen ottelu NXT:ssä oli lokakuussa 2015 Iron man-ottelussa, jonka hän hävisi Bayleylle.
RAW (2015-2019)
Banks kiinnitettiin Raw-brändiin heinäkuussa 2015 yhdessä Charlotten ja Becky Lynchin kanssa osana WWE:n Divas-divisioonan vallankumousta. Bansk liittoutin Naomin ja Taminan kanssa ja muodostivat joukkueen Team B.A.D. (Beautiful and Dangerous) Banks osallistui eri mestaruusotteluihin syksyn ja seuraavan vuoden alussa, mutta tämä ei johtanut mestaruuksiin. 2016 Banks osallistui ensimmäiseen Wrestlemaniaansa kolmiottelussa uudesta WWE Women's Championship-mestaruudesta Chalotte Flairin ja Becky Lynchin kanssa, mutta onnistunut voittamaan uutta mestaruutta. Pienen tauon jälkeen Banks palasi ja aloitti uuden mestaruusjahdin Flairiltä ja onnistuikin voittamaan WWE Women's Championship-mestaruuden heinäkuun lopussa ensimmäisen kerran, mutta Flair voitti mestaruuden takaisin 27. päivän jälkeen SummerSlamissä. Banks voitti mestaruuden uudelleen Flairiltä lokakuun alun Rawissa ja haastoi samalla Flairin ensimmäiseen naisten Hell in the Cell-otteluun. Charlotte voitti ja päätti Banksin mestaruuskauden taas 27 päivän jälkeen. Marraskuussa Banks päihitti voitti vielä kolmannen kerran mestaruuden Flairiltä, mutta hävisi jälleen 20 päivän jälkeen mestaruuden Flairille 30 minuutin Iron Man-ottelussa. Banks voitti mestaruuden seuraavan kerran elokuussa 2017 SummerSlamissä Alexa Blissiltä, mutta hävisi jo 8 päivän jälkeen sen takaisin Blissille.
Joulukuussa 2017 Banks otteli Alexa Blissiä vastaan kaikkien aikojen ensimmäisessä naisten ottelussa, joka järjestettiin Abu Dhabissa. 2018 hän osallistui ensimmäiseen naisten Royal Rumbleen sijalta 1 ja kesti kehässä lähes 55 minuuttia. Lisäksi Banks osallistui myös ensimmäiseen naisten Elimination Chamber-otteluun. Heinäkuussa Banks ja Bayley loivat tiimin nimeltä The Boss 'n' Hug Connection. He voittivat naisten joukkuemestaruuden vuoden 2019 Elimination Chamber-tapahtumassa, johon osallistui 6 joukkuetta. . He onnistuivat pitämään hallussaan mestaruutta 49 päivää ja hävisivät sen Wrestelemania 35:ssa The IIconics:lle (Billie Kay ja Peyton Royce).
Smackdown (2019-2022)
thumb|300px| The Boss 'n' Hug Connection Wrestlemanian jälkeisenä aamuna hän perui esiintymisensä The Wendy Williams Show:ssa ja alkoi spekulaatiot, että hän aikoisi erota yrityksestä johtuen pitkäaikaisesta turhautumisesta WWE:hen. Banksilla oli ollut käsitys, että mestaruus olisi jatkunut pitkään luoden uskottavuutta WWE Women's Tag Team Championship-mestaruuteen, sillä heille olisi kerrottu viime minuuteilla, että mestaruudesta pitää luopua Wrestelemaniassa. McMahon antoi Banksille vapaata harkitakseen uudelleen uraansa. Neljän kuukauden tauon jälkeen Banks palasi takaisin. Hän aloitti mestaruusjahdin Raw Women's Champion-vyöstä Becky Lynchiltä, mutta ei onnistunut saamaan sitä haltuunsa. 2019 Draftin aikana hänet siirrettiin Smackdown brändiin. Banks ja Bayley onnistuivat saamaan WWE Women’s Tag Team Championship -mestaruuden uudelleen haltuunsa kesäkuun alussa Alexa Blissiltä ja Nikki Crossilta. Hieman myöhemmin Banks voitti myös Raw Women's Championship-mestaruuden Asukalta viidennen kerran. Banks ja Bayley olivat ensimmäiset naispuolinen joukkue, jolla oli myös hallussaan sekä Rawin, että Smackdownin mestaruudet. Tälläkään kertaa Banks ei onnistunut pitämään mestaruutta hallussaan kuin 34 päivää, kun menetti sen takaisin Asukalle ja hieman myöhemmin menettivät joukkuemestaruuden Nia Jaxille ja Shayna Baszlerille. Tämän jälkeen ensiet joukkuetoverit kääntyivät toisiaan vastaan ja Banks voitti Bayleylta WWE Smackdown Women’s Championship-mestaruuden ensimmäistä kertaa urallaan Hell in the Cell-tapahtumassa. Banks säilytti mestaruuden Wrestlemania 37:n asti, kunnes Royal Rumble voittaja Bianca Belair selätti hänet.
New Japan Pro-Wrestling
Tammikuussa 2023 Varnado debytoi New Japan Pro-Wrestling-organisaatiossa ja vaihtoi kehänimekseen Mercedes Moné. Helmikuussa hän onnistui voittamaan haltuunsa IWGP Women's Champion-mestaruus.
Yksityiselämä
Kaestner-Varnadon serkuihin kuuluu isänsä kautta räppäri Snoop Dogg, joka on myös auttanut kehittämään Banksin persoonaa. Lisäksi tunnettuihin sukulaisiin kuuluu musiikkituottajana toimiva serkku Daz Dillinger sekä laulajaserkut Brandy Norwood ja Ray J. Hän on myös K-popin ja Sailor Moon fani.
Kaestner-Varnadon on ollut naimisissa vuodesta 2016 entisen painijan Sarath Tonin kanssa.
Johan Westerby
Johan Johaninpoika Westerby (29. huhtikuuta 1729 Tuusula – 13. toukokuuta 1804 Tuusula) oli suomalainen palkittu talollinen ja peltojen raivaaja.
Westerbyn puoliso vuodesta 1754 oli Maria Johanintytär (1735–1807). Perheeseen syntyneistä useista lapsista vain neljä kasvoi aikuiseksi ja heistäkin poika Johannes kuoli 25-vuotiaana. Johanneksen syntyessä 1764 hänen isänsä nimitettiin kuudennusmieheksi kotiseurakunnassaan.
Baldur’s Gate
Peli on Baldur’s Gate -pelisarjan ensimmäinen. Peli sijoittuu Forgotten Realms -kampanjamaailmaan ja käyttää Dungeons & Dragonsin toisen version sääntöjä.
Juoni
Pelin alkaessa pelaaja asuu Candlekeep-nimisessä linnoitetussa luostarissa, jossa hänen ottoisä, tietäjä ja velho Gorion pyytää häntä valmistautumaan matkaa varten. Luostari toimii kouluttajana uudelle pelaajalle ja tarjoaa lukuisia erilaisia tehtäviä ratkaistavaksi. Vihreäpukuiset tuutorit neuvovat pelaajaa pelimekaniikan toiminnasta. Heti poistuttuaan Candlekeepin luostarista, salaperäinen raskaasti haarniskoitu hahmo surmaa Gorionin raivoisan taistelun päätteeksi yrittäessään kaapata pelaajan mukaansa.
Pelaaja seikkailee Baldur’s Gate -kaupungin ja Amnin valtakunnan välimaastossa Miekkarannikolla, kerää eri hahmoista muodostuvan joukkion ja suorittaa tehtäviä samalla selvittäen alueen poliittisia kuvioita sekä omaa historiaansa. Pelin tyyli ei ole jäykän lineaarinen, vaan ympärillä levittäytyvää erämaata voi tutkia vapaasti päätehtävien suorittamisen välillä. Suurin osa pelin sisällöstä keskittyykin juuri pöytäroolipelaamisen tyyliin vapaaseen tutkimiseen ja seikkailemiseen. Jokaisessa ruudussa on poikkeuksetta kiinnostavia tapahtumia ja tutkittavia asioita.
Matkatessaan eteenpäin pelaaja saa tietoonsa, että alueella liikkuu maantierosvoja ja että Nashkel-nimisessä kaupungissa sijaitsevassa kaivoksessa on alkanut tapahtua kummia; työntekijöitä on alkanut kuolla ja kadota sekä rauta jota kaivoksesta kaivetaan on alkanut saastua, mikä johtaa siihen, että Miekkarannikon alueelle iskee vakava pula käyttökelpoisesta raudasta. Huhutaan kaivoksessa olevan pieniä haukkuvia demoneja.
Pelaaja alkaa ratkaisemaan arvoitusta ja matkaa kaivoksen syvyyksiin jossa hän kohtaa koboldeja. Nämä pienet koiramaiset humanoidit ovat kaivoksen saastumisen ja kaivostyöläisten murhien takana. Kaivoksen syvimmässä kerroksessa koboldeja johtaa puoliörkki Mulahey, Cyrikin pappi ja Miekkarannikkoa ryöstelevien maantierosvojen kätyri. Mulaheyn hallussa olevista asiakirjoista pelaaja saa selville yhteyden maantierosvouksiin, ja seuraava tehtävä onkin löytää rannikkoa piinaavien rosvojen leiri.
Miekkarannikkoa terrorisoivia maantierosvoja johtaa armoton jätti nimeltään Tazok, jota jahtaa myös vaimonsa surmasta häntä syyttävä haltia mannunvartija Kivan. Jos pelaaja yrittää soluttautua rosvoihin, Tazok haastaa hänet taisteluun. Kun jättiä haavoitetaan pahasti, pelaajan annetaan vaihtoehto liittyä maantierosvoihin tai hankkiutua heistä eroon perinteisemmin keinoin. Mikäli pelaaja liittyy rosvoihin, käy ilmi että kaksi kinastelevaa rosvoklaania, Black Talon ja Chill on väkivalloin saatettu yhdeksi ryhmäksi. Tazok on jo poistunut leiristä, joten pelaajan tehtäväksi jää eliminoida klaanien luutnantit. Heidän nappaamansa vakooja, Ender Sai, jota he pitävät vankina teltassaan kertoo Iron Throne -nimisen kauppiasorganisaation sekaantumisista Miekkarannikon ekonomiaan. Iron Thronen edustaja, velho Davaeorn on valloittanut ikivanhan kääpiökaivoksen Cloakwoodin metsän syvyyksistä. Tämä on seuraava johtolanka, ja pelaajan täytyy matkata kaivoksille tutkimaan mistä on kysymys.
Selvittyään vaarallisen Cloakwoodin läpi, pelaaja saapuu kaivokselle ja laskeutuu Davaeornin piilopaikkaan. Velho on huijannut entistä ystäväänsä Yeslickiä, kääpiötä jonka klaani asutti ennen kaivosta, ja hukuttanut heidät murtamalla jokipadon, näin tulvoittamalla kaivoiksen. Ainoastaan Yeslick, Clangeddonin pappi on jäljellä klaanistaan, seuranaan sellissä vain syyllisyytensä. Hänet voi ottaa mukaan ryhmäänsä. Davaeorn haastaa pelaajan ylivertaisella taikuudellaan taisteluun, mutta tulee tapetuksi. Davaeornin raukkamainen oppilas, sekä velhon asiakirjat paljastavat Iron Thronen juonen napata valta koko Baldurin portista. Salaisen kaivoksen tarkoitus on louhia suuret varastot saastumatonta rautaa ja ilmestyä itse aiheuttamansa rautapulan pahimmalla hetkellä kaupungin apuun, ja saattaa ylimystön suosio ja valta Iron Thronelle. Pelaajan tehtäväksi jää viimein matkustaa Baldurin porttiin ja kohdata Iron Thronen johtajat.
Baldurin porttiin päästessä pelaajaa lähestyy vartiokapteeni Scar, joka pyytää häntä suorittamaan muutaman tehtävän kaupungin hyväksi. Scarin viimeinen tehtävä on ottaa selvää Iron Thronen rakennuksesta ja heidän aikomuksistaan. Tuhottuaan organisaation sillä hetkellä paikalla olevat johtajat, pelaaja saa selville että Iron Thronen päätekijät ovat vierailulla Candlekeepissä, hänen kodissaan, ja itse herttua Eltan pyytää pelaajaa kohtaamaan heidät, nimenomaan Sarevok -nimisen miehen, joka tuntuu olevan vastuussa koko juonittelusta.
Julkaisut
Beamdogin kehittämä Enhanced Edition on julkaistu Windowsille, macOS:lle ja Linuxille.
Baramulla
Baramulla on Intian Jammun ja Kashmirin osavaltiossa sijaitseva kaupunki, joka toimii samannimisen piirikunnan hallinnollisena keskuksena. Sen on väitetysti perustanut ruhtinas Bhimsina vuonna 2306 ennen ajanlaskumme alkua. Kaupunki sijaitsee Jhelum-joen varrella ja sieltä on 45 kilometriä Srinagariin. Baramullassa on suufilaisen pyhimyksen Hazrat Syed Mohammad Janbaz Walin pyhäkkö, jossa vierailee vuosittain satoja pyhiinvaeltajia. Intian vuoden 2011 väestönlaskennassa Baramullan väkiluku oli 58 053 henkeä, mutta kaupunkiin kiinnikasvaneet lähialueet mukaan laskettuna 71 434.
Petkeljärvi (Kuhmoinen)
Petkeljärvi on Pirkanmaalla Kuhmoisissa Kylämän kylän lähellä sijaitseva järvi.
Maantietoa
Järven pinta-ala on 21 hehtaaria, se on 1,1 kilometriä pitkä ja 650 metriä leveä. Järvellä on kartan mukaan yksi pieni saari. Sen rantaviivan pituus on 3,4 kilometriä ja sen rannat ovat metsämaata. Järven rannoille on rakennettu yli kymmenen vapaa-ajan kiinteistöä.
Historiaa
Vuoden 1855–1856 Kalmbergin kartastossa järveä ei oltu merkitty.
Lennart Meri
Lennart Georg Meri (29. maaliskuuta 1929 Tallinna, Viro – 14. maaliskuuta 2006 Tallinna, Viro ) oli kirjailija, elokuvantekijä ja oikeistolainen poliitikko. Hän oli uudelleen itsenäistyneen Viron presidentti 1992–2001.
Lapsuus ja nuoruus
Lennart Meri syntyi Tallinnassa Georg Peeter Meren (1900–1983) ja tämän vironruotsalaisen vaimon Alice-Brigitta Engmannin (1909–1986) esikoisena. Hänen isänsä oli diplomaatti, minkä vuoksi perhe asui 1930-luvulla Pariisissa ja Berliinissä. Meri kävi ulkomailla kouluja ja oppi äidinkielensä viron lisäksi neljä vierasta kieltä. Hän puhui muun muassa erinomaista suomea. Perhe oli Tallinnassa, kun neuvostojoukot valloittivat Viron. Meret karkotettiin Siperiaan. Siellä Meri joutui 12-vuotiaana työskentelemään metsätöissä ja perunankuorijana.
Ammattiura
Meren perhe jäi henkiin ja pääsi viiden vuoden kuluttua palaamaan Viroon. Lennart Meri valmistui Tarton yliopistosta vuonna 1953 pääaineenaan historia ja kielet. Häntä ei kuitenkaan pidetty sopivana historioitsijan tehtäviin, mikä oli surkuhupaisaa, koska hän myöhemmillä töillään nimenomaan osoitti, että hän oli perehtynyt ja opiskellut suomalais-ugrilaisten kansojen kieliä ja historiaa. Mutta neuvostovalta näki toisin, joten siksi hänestä tuli aluksi dramaturgi ja myöhemmin radiotoimittaja. Meri kirjoitti näytelmiä ja kirjoja sekä teki dokumenttielokuvia. Meri matkusti paljon suomensukuisten kansojen parissa ja teki aiheesta monia dokumenttielokuvia ja kirjoitti kirjoja. Vuonna 1977 hänen elokuvansa Linnunradan tuulet sai New Yorkin elokuvajuhlilla hopeamitalin.
1970-luvun lopulla Meri matkusti Suomeen, missä hän toi länsimaailmalle voimakkaasti esiin Viron asemaa. Meren ja hänen maansa siteet Suomeen muodostuivat läheisiksi, mikä osaltaan hankaloitti myös Suomen ja Neuvostoliiton suhteita. Hän toimi Viron ulkoministerinä ja Viron presidenttinä.
Poliitikkona
Meri oli Viron Laulavan vallankumouksen johtohahmoja. Vuonna 1989 hän perusti Viron instituutin, minkä varjolla hän alkoi jo luoda pohjaa itsenäisen Viron ulkopoliittisille suhteille ja vuonna 1991 hänestä tuli uuden itsenäisen Viron ensimmäinen ulkoministeri. Hän toimi myös lyhyen aikaa Viron Suomen-suurlähettiläänä.
Vuonna 1992 Viron parlamentti valitsi Isänmaaliiton ehdokkaana olleen Meren presidentiksi. Kansanvaalissa hän oli saanut 30 prosenttia äänistä, mutta koska kukaan ehdokkaista ei saanut puolta äänistä, valinnan teki parlamentti. Vuonna 1996 hänet valittiin toiselle kaudelle. Vuonna 2001 hän ei enää voinut asettua ehdolle, koska perustuslaki salli vain kaksi kautta. Meren presidenttikaudella venäläisjoukot poistuivat Virosta. Hän ajoi myös voimakkaasti Viron liittymistä Euroopan unioniin ja Natoon. Hän puuttui voimakkaasti myös sisäpolitiikkaan.
Vuosina 2002–2003 Meri oli Viron hallituksen edustaja Euroopan tulevaisuuskonventissa. Hän jatkoi maailmanpolitiikan seuraamista myös presidenttikautensa jälkeen. Hänellä oli läheiset suhteet muun muassa tšekkiläiseen Václav Haveliin, joka myös oli kirjailija ja myöhemmin presidentti.
Lennart Meri puhui äidinkielensä viron lisäksi viittä kieltä: suomea, ranskaa, saksaa, englantia ja venäjää. Meren kielitaito teki hänet ja kansansa tunnetuksi maailmalla vakuuttaessaan Viron länsimaalaisuutta ja eurooppalaisuutta. Muiden vastaitsenäistyneiden Baltian maiden johtajat eivät nimittäin osanneet vieraana kielenä kuin venäjää.
Kuolema
thumb|Meren muistokivi Metsäkalmistossa. Lennart Meri kuoli 76-vuotiaana 14. maaliskuuta 2006 kello 3.40 Tallinnan Magdaleenan sairaalassa pitkäaikaisen vakavan sairauden jälkeen. Meren hautajaiset pidettiin Tallinnassa 26. maaliskuuta. Hautajaisseremonia alkoi Kaarlin kirkossa pidetyssä ekumeenisessa siunaustilaisuudessa, josta hautajaiskulkue liikkui Tallinnan keskustan läpi päätyen Viron presidentinlinnan Kadriorgin eteen. Presidentinlinnan luona puheen pitivät Viron presidentin Arnold Rüütelin jälkeen ulkomaisista vieraista Suomen presidentti Tarja Halonen ja Ruotsin entinen pääministeri Carl Bildt. Puheiden jälkeen hautajaiskulkue jatkoi matkaansa Tallinnan metsähautausmaalle. Suomea hautajaisissa edustivat kaikki elossa olevat presidentit: Tarja Halosen lisäksi Martti Ahtisaari ja Mauno Koivisto. Paikalla olivat myös Latvian ja Liettuan presidentit sekä arvovieraita 45 valtiosta.
Kunnianosoitukset
Tallinnan Lennart Meri -lentoasema, Viron liikennöidyin lentoasema, on nimetty presidentti Meren mukaan.
Kirjallinen tuotanto
Meri kirjoitti elämänsä aikana kaikkiaan kymmenen kirjaa, joista neljä on suomennettu. Lisäksi hän oli ahkera kääntäjä.
Katti-Matti (täsmennyssivu)
Katti-Matti voi tarkoittaa seuraavia:
Hans Munch
Hans Munch (5. kesäkuuta 1654 Torkilstrup, Falster, Tanska – 24. heinäkuuta 1712 Christiania, Norja) oli tanskalaissyntyinen teologi ja pappi, joka toimi Norjan Christianssandin hiippakunnan piispana vuosina 1694-1699 sekä Christianian hiippakunnan piispana vuosina 1699-1712.
Elämä
Hans Munch syntyi 1654 Tanskan Torkilstrupissa Falsterin saarella. Hänen vanhempansa olivat pappi Niels Munch ja Karen Sadolin. Munch valmistui koulusta Helsingørissä vuonna 1672, ja maisteri hänestä tuli vuonna 1677. Vuonna 1680 hänestä tuli Kalundborgin pastori. Munchin avioliitto Anna Aagaardin kanssa oli merkittävä, sillä tämä oli kuningas Kristian V:n rakastajattaren Sophie Amalie Mothin serkku. Vaimon sukulaisuussuhde edesauttoi hänen urakehitystään, vaikka hän ei ollut erityisen lahjakas. Vuonna 1686 hänestä tuli Christianian tuomiorovasti. Vuonna 1694 hänet valittiin Christianssandin hiippakunnan piispaksi, jolloin hän sai kuninkaallisen lupauksen pääsystä myöhemmin Christianian hiippakunnan piispaksi, mikä toteutuikin 1699. Vuotta myöhemmin hän osallistui kuningas Fredrik IV:n kruunajaisiin ja sai teologian tohtorin arvon. Kuninkaan vieraillessa Christianiassa vuonna 1704 Munch saarnasi hänelle. Saarnan kuvattiin olleen enemmän maalaispapin kuin piispan saarnan tasoa.
Koska Munch ei ollut erityisen lahjakas ja kärsi lisäksi narkolepsiasta, piispanviran hoito oli hänen kaudellaan huonolla tolalla. Hänen jälkeensä huomattiin, että kirkon kirjanpito vuosilta 1698-1712 oli jäänyt tarkastamatta. Lisäksi monet valittivat hänen vihkineen kappalaisen tehtäviin "irstaita henkilöitä". Yksi harvoista hänen piispana tekemistään päätöksistä oli karkottaa lontoolainen kveekaripappi, joka saarnasi ympäri hänen hiippakuntaansa, ja takavarikoida hänen kirjoituksensa.
Munchin ensimmäinen vaimo Anna Aagaard kuoli vuonna 1709, ja hänet haudattiin 31. tammikuuta samana vuonna. Vielä samana vuonna Munch avioitui Anna Andersdatterin kanssa, joka oli syntynyt vuonna 1661 Gjerdrumissa. Andersdatterin vanhemmat olivat Romeriken vouti Anders Simonsen ja tämän vaimo Inger Eriksdatter. Uusi vaimo oli Christianian kaupunginjohtajan Hans Mustin leski. Munch kuoli 24. kesäkuuta 1712, kun taas hänen vaimonsa eli vuoteen 1738 asti.
Claude-Nicolas Ledoux
pienoiskuva|Claude Nicolas Ledoux Claude-Nicolas Ledoux (21. maaliskuuta 1736 Dormans – 18. marraskuuta 1806 Pariisi) oli ranskalainen uusklassistinen arkkitehti. Häntä pidetään yhtenä oman aikansa suurimmista arkkitehdeista. Ledoux tunnetaan maanmiehensä Étienne-Louis Boulléen tavoin ennakkoluulottomana visionäärinä ja utopistina. Vain harvat hänen suunnittelemistaan rakennuksista ovat säilyneet nykypäiviin saakka
Ledoux opiskeli arkkitehti Jacques-François Blondelin johdolla, ja hänen varhaiset työnsä edustavat Ludvig XVI:n tyyliä. Näihin lukeutuvat muun muassa Hotel d’Hallwyl ja Hotel d’Uzes. Vuosina 1771–1773 rakennettiin Ledoux’n Madame Du Barrylle piirtämä Pavillion de Louveciennes, joka oli Ledouxin ensimmäisiä puhdasta uusklassismia edustanut rakennus.
Ledoux sai vuonna 1773 nimityksen Ranskan kuninkaan hoviarkkitehdiksi. Hänet nimitettiin myös Ranskan akatemian jäseneksi.
Ledouxin kuuluisin työ on mittava Arc-et-Senans’n kuninkaallinen suolatehdas (Saline royale d'Arc-et-Senans), joka toteutettiin vuosina 1775–1780. Se rakennettiin, kun Ledoux toimi suolakaivosten tarkastajana. Suolatehtaan rakennusten erikoislaatuiset vyötetyt doorilaiset pylväät sekä suunnitelman karu geometrisyys ja primitivistiset ominaisuudet olivat jotain täysin ennennäkemätöntä.
Laaja suolatehtaan alue oli kuitenkin vain osa suurempaa hanketta, Ledouxin kaavailemaa Chauxin ihannekaupunkia. Suolatehtaan oli määrä olla kaupungin ydin. Ledoux työsti Chauxin kaupungin kunnianhimoista suunnitelmaa vuodesta 1785 alkaen. Ihannekaupungin tyylisuuntana oli yksinkertaistettu ja riisuttu uusklassismi, ja suunnitelmassa käytettiin lähinnä puhtaita geometrisia muotoja. Mukana on egyptiläisiä pyramideja, pohjapiirustukseltaan falloksen muotoinen bordelli, vanteen muotoinen talo ja joitakin pallomaisia rakennelmia. Kaupungin pohjakaavassa oli myös havaittavissa kytköksiä vapaamuurariuteen. Chauxin ihannekaupunki jäi lopulta lähinnä oudoksi ja ihmeelliseksi unelmaksi, jota ei koskaan rakennettu. Sen suunnitelma on julkaistu Ledouxin teoksessa L'architecture considérée sous le rapport de l'art, des mœurs et de la législation.
Ledoux pystyi lopulta toteuttamaan useita edistyksellisiä ideoitaan Pariisin ympäristöön 1780-luvulla rakennetuissa tullirakennuksissa (Barrières), joihin kuuluu myös Rotonde de la Villette.
Neil Dudgeon
Neil Dudgeon (s. 2. tammikuuta 1961 Doncaster, Yorkshire, Englanti) on englantilainen näyttelijä. Hänet tunnetaan parhaiten ylikomisario John Barnabyn roolista ITV:n sarjassa Midsomerin murhat. Dudgeon on näytellyt sarjassa pääroolia 13 kaudesta lähtien (2011–), kun John Nettlesin hahmo lähti sarjasta. Vuonna 2012 Dudgeon oli ehdokkaana Golden Nymph -palkinnon saajaksi roolistaan kyseisessä sarjassa.
Hänet tunnetaan myös roolistaan Greg Lestradena televisioelokuvassa Sherlock Holmes: Tapaus silkkisukka (2004).
Rush Hour (peli)
thumb|Peliä: keskellä punainen auto joka täytyy muita autoja eteen tai taakse liikuttamalla pois.Rush Hour on Thinkfunin tekemä pulmapeli, joka julkaistiin vuonna 1996. Pelissä pitää saada punainen auto pois pelilaudalta liikuttamalla erivärisiä autoja punaisen auton tieltä. Pelissä on 40 erilaista tasoa.
Rommikola
Rommikola on alkoholipitoinen juomasekoitus, joka valmistetaan sekoittamalla rommia ja kolajuomaa halutussa suhteessa toisiinsa yleensä jääpalojen ja sitruunan- tai limetinviipaleen kera.
Toinen rommiin ja kolajuomaan perustuva drinkki on Cuba Libre, joka sisältää myös limettimehua.
Dobrudzha
pienoiskuva| Dobrudzha, vanh. Dobrudža, on maantieteellinen ja historiallinen alue Tonavan alajuoksun ja Mustanmeren välillä. Pohjois-Dobrudzha kuuluu Romanialle ja Etelä-Dobrudzha (Южна Добруджа) Bulgarialle. Hallinnollisesti Dobrudzhaan luetaan kuuluvaksi Romaniasta Constanțan ja Tulcean piirikunnat (județ) sekä Bulgariasta Dobritšin ja Silistran alueet (oblast).
Lukuun ottamatta Tonavan suistoa, alue on kukkulaista ja sen korkeus merenpinnasta on 200–300 metriä. Korkein kohta on Țuțuiatu, 467 m. Tärkein kaupunki on Romanian Constanța.
Historia
Alue joutui Osmanien valtakunnalle 1491. Turkkilaisvallan aikana alueelle asutettiin turkkilaisia, arabeja ja tataareita. Turkkilaiset asuttivat alueella myös kasakoita ja Krimin sodan aikana alueelle asettui suuri joukko karkotettuja tataareja. Itävallasta alueelle tuli ruteeneja ja tšerkessejä Venäjän valloittaessa Kaukasian. Bessarabian saksalaiset perustivat sinne myös siirtokuntiaan.
Vuonna 1878 Romania sai Pohjois-Dobrudzhan korvaukseksi Venäjän saamasta Etelä-Bessarabiasta, ja uusi Bulgarian valtio pienemmän osan. Toisen Balkanin sodan jälkeen Bulgaria menetti alueensa Romanialle. Romanian liityttyä ensimmäiseen maailmansotaan Ranskan ja Venäjän puolella keskusvallat antoivat Etelä-Dobrudzhan ja Pohjois-Dobrudzhan eteläosan Bulgarialle, joka menetti sen taas maailmansodan jälkeen. Toisen maailmansodan alussa Bulgaria sai akselivalloilta takaisin Etelä-Dobrudzhan Craiovan sopimuksella 1940. Vuoden 1940 rajat vahvistettiin Pariisin rauhassa 1947.
Kustannusosakeyhtiö Koivuniemi
Toimialat
Kustannusosakeyhtiön Koivuniemen painopiste on yrityksille suunnattujen palveluiden toimittamisessa. Yrityspalveluihin kuuluvat, koulutus- ja konsultointipalvelut, viestintäpalvelut , IT-palvelut , radiopalvelut , TYVI-palvelut , EDI-palvelut. Kustannuspuolella yritys on julkaissut Juha Korhonen Bandin levyn, kuusi Paavo Kettu -lastenkuunnelmaa sekä sovelluksia Raamatun tutkimiseen.
Yritys sai marraskuussa 2008 Etelä-Suomen lääninhallitukselta luvan yksityisen terveydenhuollon palvelujen antamiseen. Tuotettavat palvelut ovat avohoidon lääkäripalvelut, yleislääkärin vastaanottotoiminta ja silmätautien erikoislääkärin vastaanottotoiminta. Vuoden 2009 lopussa yrityksessä työskenteli yksi yleislääkäri ja yksi silmälääkäri.
Vuonna 2020 yritys tuottaa mm. puheterapiapalveluita Kelalle.
Yritys avasi aputoiminimen Koivuniemen Klassinen Radio marraskuussa 2009.
Arvot
Koivuniemi ilmoittaa arvojensa perustuvan kristilliseen arvomaailmaan. Tämä merkitsee yrityksen mukaan uskoa siihen, että Jumala on ja että Raamattu on hänen sanansa meille ja että ihminen on vastuullinen valinnoistaan. Jumalan yhteyteen haluava ihminen voi löytää yhteyden elävään Jumalaan ja tulla hänen lapsekseen armosta Jeesuksen sovitustyön vastaanottamisen kautta.
Yhtiöjärjestyksen mukaan yhtiön tarkoituksena "--on toisaalta voiton tuottaminen osakkeenomistajille ja toisaalta yksityisten henkilöiden palveleminen heidän Raamatun Sanan mukaisissa tarpeissaan ajallista ja iankaikkista elämää varten Suomessa ja ulkomailla". Yhtiön hallitus, johon kuuluu pelkästään Koivuniemi ja hänen vaimonsa, ovat oikeutettuja päättämään, miten yhtiön tuottama voitto käytetään näiden tarkoitusten täyttämiseksi.
Talous- ja taustatietoa
Yhtiöjärjestyksen mukaan yrityksen päätoimialana on toimia kustantamona. Yritys lasketaan kuitenkin toimialaluokitukseltaan mainostoimistoksi. Kustannusosakeyhtiö Koivuniemi on yksi Suomen kuudesta Valtiovarainministeriön sertifioimasta TYVI-operaattorista ja sitä kautta esimerkiksi Kela, Vero ja Tulli ovat julkishallinnon puolelta sen asiakkaina. Kustannusosakeyhtiöllä on ollut vuoden 2008 marraskuusta alkaen lupa myös yksityisten terveydenhuoltopalvelujen antamiseen.
Yrityksen liikevaihto vuonna 2007 oli 3,2 miljoonaa euroa ja tulos 1,7 miljoonaa euroa. Kaupparekisterin mukaan yritykselle on kertynyt rahaa kymmenessä vuodessa viisi miljoonaa euroa. Kustannusosakeyhtiö Koivuniemen varojen käytöstä päättää yhtiöjärjestyksen mukaan hallitus. Talouselämä-lehden mukaan yritys oli vuonna 2009 Suomen kahdeksanneksi kannattavimmaksi yritykseksi ja sen liikevoittoprosentti oli poikkeuksellisen korkea. Yrityksen perustaja Tapani Koivuniemi on ainoa hallituksen jäsen ja varajäsenenä toimii hänen vaimonsa Pirjetta Koivuniemi.
Kauppalehden mukaan yhtiö on kasvanut hyvin voimakkaasti. Lehden analyysiyksikön Balance Consultingin mukaan yhtiön tilinpäätöstiedot eivät vastaa osakeyhtiölain muotovaatimuksia. Tilinpäätöksistä löytyy vuosittain maininta "Päätettiin yksimielisesti liittää tilikauden voitto edellisten tilikausien voittoon", joka yleensä tulkitaan siten, ettei osinkoa jaeta. Kauppalehden mukaan kuitenkin tilinpäätöksiä vertailemalla vuonna 2009 yhtiöstä olisi nostettu osinkoa 176 500 euroa.
Kritiikkiä
Ylen 2009 lähetetyn MOT-ohjelman mukaan Kustannusosakeyhtiö Koivuniemi on osa Tapani Koivuniemen johtamaa Maitobaari-nimistä insinöörien ja muiden korkeasti koulutettujen kristittyjen suljettua uskonnollista yhteisöä, jonka jäseniä on rekrytoitu yritykseen osa-aikais- tai täysipäiväisiksi työntekijöiksi. Vuonna 2007 yrityksen kahdenkymmenen päätoimisen työntekijän palkkataso oli 2 000 euroa kuukaudessa. Suurella osalla työntekijöistä työpaikkana oli omaan kotiin perustettu työhuone, sillä virallisena toimistona yrityksellä oli taloyhtiön kerhohuone, johon kaikkien työtekijöiden ei ollut mahdollista kerralla mahtua. Kustannusosakeyhtiö Koivuniemi antaa muun muassa IT-alan palveluja valtion laitoksille ja MOT-ohjelman mukaan Finnvera maksaa Koivuniemelle satojatuhansia euroja vuosittain. Yrityksen kaikki 20 työntekijää ovat lahkon jäseniä ja yhtä henkilöä lukuun ottamatta miespuolisia. Työntekijät työskentelevät pääasiassa etänä, omasta kodistaan käsin.